**Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” mērķis ir sadalīt 2018.gada finansējumu 8 720 490 *euro*. Noteikumu projektā plānotais finansējums ir paredzēts lopkopības un augkopības attīstībai, starptautiskai un savstarpējai sadarbībai, tirgus veicināšanai, dalībai nacionālās pārtikas kvalitātes shēmās un iepriekšējā gadā uzsākto atbalsta pasākumu izpildes finansēšanai. Noteikuma projekta spēkā stāšanās laiks plānots līdz 2018.gada 25.februārim. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta 3.1 un ceturtā daļa un likums „Par valsts budžetu 2018.gadam”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Sagatavotais Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” (turpmāk – noteikumu projekts) attiecas uz dabas resursu, lauksaimnieciskās ražošanas un pārstrādes politikas jomu.Pašlaik spēkā ir Ministru kabineta 2013.gada 17.decembra noteikumi Nr.1524 „Noteikumi par valsts atbalstu lauksaimniecībai” (turpmāk – noteikumi Nr.1524).2018.gadam Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam subsīdiju veidā paredzētais finansējums ir 8 720 490 *euro*.Ņemot vērā līdzšinējo pasākumu efektivitāti, valsts atbalsta līmeni un valsts ekonomisko situāciju, lauksaimniekiem valsts atbalsts ļoti būtisks ir jomās, kas stimulētu lauksaimnieka dzīvotspēju un konkurētspēju, tāpēc saskaņā ar noteikumu projekta 1.punktu pieejamais finansējums galvenokārt novirzīts šādiem pasākumiem:1) lopkopības attīstībai – 6 185 305 *euro*;2) augkopības attīstībai – 617 342 *euro*;3) starptautiskai un savstarpējai sadarbībai – 701 920 *euro*;4) tirgus veicināšanai – 364 530 *euro*;5) nacionālās pārtikas kvalitātes shēmas veicināšanai – 479 650 *euro*;6) iepriekšējā gadā uzsākto atbalsta pasākumu izpildes finansēšanai – 371 743 *euro*.2018.gadā uz atbalsta saņemšanu var pretendēt fiziska vai juridiska persona.Lai mazinātu administratīvo slogu pretendentiem, noteikumu projekta 2.punktā ir noteikts, ka dokumentus Lauku atbalsta dienestā (turpmāk – LAD) noteikumu Nr.1524 2. nodaļā, izņemot 2.13. un 2.14. apakšnodaļā, 3., 4., 5. nodaļā un 6.6. apakšnodaļā, minētajos pasākumos var iesniegt papīra dokumenta formā vai elektroniska dokumenta veidā. Noteikumu Nr.1524 2.13. un 2.14. apakšnodaļā un 6.nodaļā (izņemot 6.6.apakšnodaļā) minētajos atbalsta pasākumos dokumenti iesniedzami tikai LAD elektroniskās pieteikšanās sistēmā saskaņā ar Lauku atbalsta likuma 3.1 panta trešo daļu, jo tajos pretendentu skaits pārsniedz 200. Tā kā pārējos atbalsta pasākumos pretendentu skaits nepārsniedz 10, LAD ir finansiāli neizdevīgi veidot platformu elektroniskās pieteikšanās sistēmā, tāpēc šie pretendenti iesniegumus turpinās iesniegt papīra dokumenta formā (pievienojot vai nosūtot elektronisko versiju) vai elektroniska dokumenta veidā atbilstoši normatīvajiem aktiem par elektronisko dokumentu noformēšanu. Tā kā ar 2018.gada 1.novembri stājas spēkā Dzīvnieku audzēšanas regula, kurā ir noteikts, kas ir tīršķirnes vaislas dzīvnieks, noteikumu projekta 3., 4., 5., 6. un 7. punktā ir precizēta tiesību norma par ciltsgrāmatas kārtošanu, paredzot finansēt arī dzīvnieku novērtēšanas procesu, un palielināts finansējums par DNS analīzēm no 6 000 līdz 12 000, lai ciltsgrāmatā būtu iespējams uzņemt tīršķirnes vaislas dzīvniekus.Lai LAD varētu kvalitatīvi administrēt atbalsta pasākumus, noteikumu projekta 8., 10., 11., 13. un 21. punktā ir precizēti dokumentu iesniegšanas datumi.Noteikumu projekta 9. punktā ir noteikts atbalsts arī par vaislai audzējamo aitu un teķu *maedi-visna* seroloģijas testiem. Lai aitkopības ganāmpulku īpašnieki laikus varētu noteikt dzīvniekus, kas ir *maedi-visna* vīrusa (izraisa neiroloģiska rakstura problēmas) nēsātāji, un tos brāķēt. Lai kazkopības nozarē būtu iespējams izaudzēt veselīgus un no neiroloģiskām slimībām brīvus dzīvniekus, noteikumu projekta 12. punktā ir paredzēts papildu atbalsts *skrepe* genotipa noteikšanas un artrīta-encefalīta seroloģijas testiem.Tā kā šinsillkopībā nav nevienas atzītas šķirnes lauksaimniecības dzīvnieku audzētāju organizācijas (turpmāk – organizācija), noteikumu projekta 14. un 15. punktā ir svītrots nozares un dzīvnieku sugas nosaukums. Atbalsta pasākuma ieviešanas brīdī ciltsdarba pasākumi šinšillu audzēšanā bija paredzēti ciltsdarba programmā zvērkopībā. Tā kā šajā jomā neveidojās tīršķirnes dzīvnieku populācija un nebija iespējams saņemt atbalstu, jo nebija atbalstam atbilstošu dzīvnieku, ciltsdarba programmā tika svītrota sadaļa par ciltsdarba pasākumiem šinšillu audzēšanā. Tā kā pēdējos gados samazinās audzējamo šinšillu skaits – Lauksaimniecības datu centrā 01.01.2017. reģistrēts 4921 dzīvnieks, bet 01.01.2018. – 4455 dzīvnieki, minētā dzīvnieku populācija nav pietiekama, lai īstenotu ciltsdarba pasākumu kopumu un būtu iespējams izveidot tīršķirnes dzīvnieku kopumu. Ja šinšillu audzēšanā izveidosies ciltsdarba īstenošanai piemēroti apstākļi, ņemot vērā, ka šinšilla ir kažokzvērs, un papildinot ciltsdarba programmu zvērkopībā, šinšillu audzētājiem būs iespējams saņemt ciltsdarba pakalpojumus un maksājumus. Noteikumu projekta 16. punktā ir paredzēts finansējums truškopības nozarei, lai nodrošinātu tīršķirnes dzīvnieku datubāzes administrēšanu un uzturēšanu, un atbilstoši minētajam punktam noteikumu projekta 17. un 18. punktā precizēts tiesību normas par dokumentu iesniegšanu LAD.Lai visām lopkopības nozaru atzītām organizācijām būtu iespēja popularizēt ciltsdarba sasniegumus, 2018.gadā atbalsta pasākuma “Dzīvnieku darbspēju un ģenētiskās kvalitātes popularizēšana” kopējais finansējums ir palielināts no 186 850 līdz 280 272 *euro*. Noteikumu projekta 19. un 20. punktā svītrots nosacījums, ka pasākumus drīkst organizēt tikai viena nozares organizācija.Tā kā Āfrikas cūku mēris ir konstatēts gandrīz visā Latvijas teritorijā, noteikumu projekta 22.punktā ir noteikts, ka 1. un 2. kategorijas dzīvnieku izcelsmes blakusproduktu un cūku sugas dzīvnieku 3. kategorijas blakusproduktu savākšanu, transportēšanu un pārstrādi daļēji subsidē no visām Latvijas teritorijā esošajām atzītā kautuvēm un gaļas pārstrādes uzņēmumiem.Lai nodrošinātu Zemes pārvaldības likumā noteikto uzdevumu par informācijas iegūšanu un uzkrāšanu par augšņu raksturojošiem rādītājiem, papildus augsnes minerālā slāpekļa monitoringam nepieciešams uzsākt oglekļa monitoringu lauksaimniecībā izmantojamās zemes augšņu agroķīmiskās izpētes reprezentatīvās kopas daļā, lai iegūtu informāciju par oglekļa saturu un tā krājumiem dažādās augsnēs, ņemot vērā to tipu, granulometrisko sastāvu un lauksaimniecībā izmantojamās zemes lietošanas veidu (aramzeme, zālāji, augļu dārzi). Noteikumu projekta 25.punktā jaunā redakcijā ir izteikta noteikumu Nr.1524 3.3. apakšnodaļa.Ar noteikumu projekta 26. un 27.punktu noteikumi Nr.1524 ir papildināti ar tiesību normu, kas paredz augu aizsardzības dienestam iespēju attiecināt administratīvos izdevumus, kuri nepārsniedz piecus procentus no kopējās atbalsta summas, un šo izdevumu attaisnojuma dokumentu iesniegšanu. Sniedzot kvalitatīvas sēklas sertifikācijas pakalpojumu, var veidoties papildu administratīvie izdevumi, kas neietilpst Valsts augu aizsardzības dienesta sniegto maksas pakalpojumu cenrādī. Noteikumu projekta 28. un 29. punktā ir precizēta tiesību norma par attiecināmajām izmaksām un informācijas publicēšanu pretendenta tīmekļa vietnē.Lai nodrošinātu lietderīgāku un caurskatāmāku piešķirtā finansējuma izlietojumu kopstendu organizēšanai, kā arī mazinātu administratīvo slogu, noteikumu projekta 31. un 32. punktā noteiktas prasības projekta vadības atlīdzībai un līgumā paredzamie nosacījumi.Saskaņā ar normatīvajos aktos par pārtikas kvalitātes shēmām, to ieviešanu, darbību, uzraudzību un kontroli noteiktajām prasībām par pārskatu iesniegšanu noteikumu projekta 35.punktā noteikts. kurā gadījumā pretendentam nepiešķirs atbalstu.Atbilstoši izdarītajiem grozījumiem noteikumu projekta 36., 37., 38., 39., 40., 41. un 42. punktā precizēti attiecīgie pielikumi.Tā kā sēklaudzētāji ir uzsākuši lauku pupu, vīķu, sojas, lupīnas, facēlijas, balto sinepju, lucernas un austrumu galegas sēklaudzēšanu, noteikumu projekta 37. punktā noteikumu Nr.1524  45.pielikuma XI sadaļā ir palielināts vienību skaits par 230 vienībām un noteikumu projekta 2. punktā izteiktajā noteikumu Nr.1524 2.2.2. apakšpunktā minētais kopējais finansējums palielināts par 2 820 *euro* salīdzinājumā ar 2017.gadu.Minētie grozījumi noteikumos Nr.1524 ļaus plānveidīgi izmantot valsts atbalstam piešķirtos finanšu līdzekļus 2018.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Ja atbalsta pretendents uz atbalstu pretendē pirmo reizi, tam jāreģistrējas Lauku atbalsta dienesta klientu reģistrā saskaņā ar Ministru kabineta 2014.gada 30.septembra noteikumiem Nr.599 „Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā”. Saskaņā ar Lauksaimniecības un lauku attīstības likuma 5.panta 3.1 un ceturto daļu ir izdoti noteikumi par valsts atbalstu lauksaimniecībai un tā piešķiršanas kārtību, paredzot, ka atbalsts 100 % tiek maksāts no valsts budžeta līdzekļiem. Ar šiem normatīvajiem aktiem var iepazīties Zemkopības ministrijas tīmekļvietnē http://www.zm.gov.lv sadaļā >[Valsts atbalsts](http://www.zm.gov.lv/?sadala=2)> Lauksaimniecība un [lauku attīstība](http://www.zm.gov.lv/?sadala=902) > Nacionālās subsīdijas. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, – aptuveni 4500 valsts atbalsta saņēmēju, 2 zinātniskās institūcijas, 15 šķirnes dzīvnieku audzētāju organizāciju un 9 lauksaimnieku nevalstiskās organizācijas.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2018. gadu | izmaiņas, salīdzinot ar kārtējo 2018. gadu | izmaiņas, salīdzinot ar kārtējo 2018. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 8 720 490 |   0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 720 490 |   0 | 0 | 0 | 0 |
| 1.2. valsts speciālais budžets | 0 |   0 | 0 | 0 | 0 |
| 1.3. pašvaldību budžets | 0 |   0 | 0 | 0 | 0 |
| 2. Budžeta izdevumi: | 8 720 490 |   0 | 0 | 0 | 0 |
| 2.1. valsts pamatbudžets | 8 720 490 |   0 | 0 | 0 | 0 |
| 2.2. valsts speciālais budžets | 0 |   0 | 0 | 0 | 0 |
| 2.3. pašvaldību budžets  | 0 |   0 | 0 | 0 | 0 |
| 3. Finansiālā ietekme: | 0 |   0 | 0 | 0 | 0 |
| 3.1. valsts pamatbudžets | 0 |   0 | 0 | 0 | 0 |
| 3.2. speciālais budžets | 0 |   0 | 0 | 0 | 0 |
| 3.3. pašvaldību budžets  | 0 |   0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  X |   0 | 0 | 0 | 0 |
|   0 | 0 | 0 | 0 |
|   0 | 0 | 0 | 0 |
| 5. Precizēta finansiālā ietekme: |  X |   0 | 0 | 0 | 0 |
| 5.1. valsts pamatbudžets |   0 | 0 | 0 | 0 |
| 5.2. speciālais budžets |   0 | 0 | 0 | 0 |
| 5.3. pašvaldību budžets  |   0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Saskaņā ar likumu “Par valsts budžetu 2018.gadam” un likumu “Par vidēja termiņa budžeta ietvaru 2018., 2019. un 2020. gadam” Zemkopības ministrijas budžeta apakšprogrammā 21.01.00 “Valsts atbalsts lauksaimniecības un lauku attīstībai” 2018. gadam ir ieplānots finansējums 8 720 490 *euro*, 2019.gadam – 8 720 490 *euro* un 2020.gadam – 8 720 490 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Noteikumu projekta īstenošana neietekmē valsts budžetu, jo nosaka kārtību, kādā tiek piešķirts likumā „Par valsts budžetu 2018.gadam” Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam apstiprinātais finansējums, kas 2018.gadā ir paredzēts 8 720 490 *euro* apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu lauksaimnieku nevalstiskās organizācijas un zinātniskās institūcijas ir informētas, tām elektroniski nosūtot noteikumu projektu. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Lauksaimniecības organizāciju sadarbības padome un šķirnes dzīvnieku audzētāju organizācijas – Latvijas Zirgaudzētāju biedrība, Latvijas Šķirnes zirgu audzētāju asociācija, Latvijas Šķirnes dzīvnieku audzētāju savienība, Cūku Ciltsdarba centrs, SIA “Agrosels”, Latvijas Aitu audzētāju asociācija, Latvijas Sīkdzīvnieku audzētāju biedrība “Trusis un citi”, Latvijas Gaļas liellopu audzētāju asociācija, Latvijas Holšteinas šķirnes lopu audzētāju asociācija, Savvaļas Dzīvnieku audzētāju asociācija, Latvijas Šķirnes trušu audzētāju asociācija un Latvijas Kazkopības biedrība. |
| 3. | Sabiedrības līdzdalības rezultāti | Noteikumu projekts apspriests Zemkopības ministrijas un lauksaimnieku nevalstisko organizāciju konsultatīvās padomes 2018.gada 10.janvāra sanāksmē. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

Zemkopības ministra J.Dūklavs

Zemkopības ministrijas valsts sekretāre D.Lucaua

Ingiļāvičute 67027661

Biruta.Ingilavicute@zm.gov.lv